62022TJ0466_INF
Breithiúnas na Cúirte Ginearálta (an Naoú Dlísheomra) an 18 Deireadh Fómhair 2023 – BEI v an tSiria
(Cás T-466/22) (
1
)
(Clásal eadrána – Comhaontú iasachta a bhaineann le tionscadal soláthair uisce i dtríú tír – Neamh-chomhlíonadh an chomhaontaithe – Suimeanna a tugadh ar airleacan a aisíoc – Ús mainneachtana – Nós imeachta mainneachtana)
1.
Imeachtaí cúirte – Caingean os comhair na Cúirte Ginearálta – Cur i bhfeidhm an nóis imeachta mainneachtana – Oibleagáid na Cúirte Ginearálta breith a thabhairt ar éilimh an iarratasóra – Coinníollacha – Mainneachtain an chosantóra freagra a thabhairt laistigh den teorainn ama forordaithe
(Rialacha Nós Imeachta na Cúirte Ginearálta, Airteagal 123(1))
(féach míreanna 13-16, 21, 27, 32, 33)
2.
Imeachtaí cúirte – An Chúirt Ghinearálta ar tugadh na himeachtaí os a comhair faoi chlásal eadrána – Comhaontú iasachta arna thabhairt i gcrích idir an Banc Eorpach Infheistíochta agus an tSiria – Dlínse na Cúirte Ginearálta mar a shainmhínítear le hAirteagail 256 agus 272 CFAE agus leis an gclásal eadrána
(Airteagail 256(1) agus 272 CFAE)
(féach míreanna 17, 19, 20)
3.
Imeachtaí cúirte – An Chúirt Ghinearálta ar tugadh na himeachtaí os a comhair faoi chlásal eadrána – Comhaontú iasachta arna thabhairt i gcrích idir an Banc Eorpach Infheistíochta agus an tSiria – Teip na Siria a cuid oibleagáidí conarthacha a chomhlíonadh – Caingean arna tabhairt ag an mBanc thar ceann an Aontais – Inghlacthacht – An Coimisiún ag tabhairt treoracha don Bhanc Eorpach Infheistíochta chun nósanna imeachta aisghabhála a thionscnamh thar ceann an Aontais
(Airteagail 256(1) agus 272 CFAE)
(féach míreanna 23-26)
An chuid oibríochtúil
1)
Ordaítear do Phoblacht Arabach na Siria suim EUR 363 150.97, arb ionann é agus na méideanna príomhshuime agus an t-ús conarthach agus mainneachtana atá dlite an 30 Meitheamh 2022, a aisíoc leis an Aontas Eorpach, arna ionadú ag an mBanc Eorpach Infheistíochta (BEI).
2)
Tá ús mainneachtana ar an tsuim EUR 301 679.16 lena n-áirítear na méideanna príomhshuime ag an ráta bliantúil 3.5% ón 30 Meitheamh 2022 agus go dtí dáta na híocaíochta.
3)
Ordaítear do Phoblacht Arabach na Siria na costais a íoc.
(
1
)	IO C 359, 19.9.2022.